1. ΚΑΝΟΝΙΣΤΙΚΟΝ ΔΙΑΤΑΓΜΑ της 7/25 Μαΐου 1943 (ΦΕΚ Α΄ 125) Περί του Γυμναστηρίου του Πανεπιστημίου Θεσσαλονίκης. Έχοντες υπ’ όψει τας διατάξεις του άρθρ. 1 του υπ’ αριθ. 194 του 1941 Ν.Δ/τος «περί κωδικοποιήσεως και συμπληρώσεως των διατάξεων περί αρμοδιοτήτων των Υπουργών, το άρθρ. 18 του Νόμ. 3341 και του Νόμ. 3901 «περί κυρώσεως και τροποποιήσεως του Ν.Δ. της 21ης Σεπτ. 1926 «περί επαναφοράς εν ισχύϊ του Νόμ. 3341 «περί ιδρύσεως Πανεπιστημίου εν Θεσσαλονίκη» προτάσει του Υπουργού Θρησκευμάτων και Εθνικής Παιδείας στηριζομένη εις απόφασιν της Συγκλήτου του Πανεπιστημίου Θεσσαλονίκης και μετά γνώμην του Συμβουλίου της Επικρατείας διατυπωθείσαν εν τω υπ’ αριθ. 114/1943 Πρακτικώ αυτού, απεφασίσαμεν και διατάσσομεν. Άρθρ.1.-Παρά τω Πανεπιστημίω Θεσσαλονίκης ιδρύεται Γυμναστήριον σκοπόν έχον την βελτίωσιν της υγείας και την ανάπτυξιν των σωματικών και ψυχικών δυνάμεων και δεξιοτήτων των φοιτητών και φοιτητριών αυτού δια της χρησιμοποιήσεως επιστημονικώς ενδεδειγμένων σωματικών ασκήσεων, αγωνισμάτων, παιδιών κλπ. Άρθρ.2.-1.Το Γυμναστήριον τελεί υπό την εποπτείαν τριμελούς Συμβουλίου Σωματικής Αγωγής, αποτελουμένου εκ Καθηγητών του Πανεπιστημίου και εκλεγομένου υπό της Γενικής Συνελεύσεως των Καθηγητών, εντός του Μαΐου εκάστου έτους δια το αμέσως επόμενον Ακαδημαϊκόν έτος. 2.Το Συμβούλιον Σωματικής Αγωγής έχει την ανωτέραν εποπτείαν του τε διδακτικού προσωπικού και των εν τω Πανεπιστημιακώ Γυμναστηρίω ασκουμένων φοιτητών και φοιτητριών, γνωματεύει επί παντός ζητήματος αφορώντος την λειτουργίαν, επέκτασιν κ.λ.π. του Πανεπιστημιακού Γυμναστηρίου και των Παραρτημάτων αυτού. Το Συμβούλιον Σ.Α. συνέρχεται υποχρεωτικώς άπαξ του μηνός, εκτάκτως δε οσάκις ήθελε κληθή υπό του Προέδρου. Των συνεδριών του Σ.Σ.Α. δύναται να μετέχη ως εισηγητής και ειδικός τεχνικός σύμβουλος ο Διευθυντής του Πανεπιστημιακού Γυμναστηρίου εφ’ όσον καλείται προς τούτο. 3.Την ειδικήν επιστημονικήν και τεχνικήν εποπτείαν του επί Σ.Α. προσωπικού του Π. Γυμναστηρίου ασκεί προσωπικώς ο Διευθυντής της Σωματικής Αγωγής του Υπουργείου Θρησκευμάτων και Εθνικής Παιδείας, όστις υποχρεούται να υποβάλλη εκάστοτε σχετικάς εκθέσεις προς το Υπουργείον και το Συμβούλιον Σ.Α. του Π. Γυμναστηρίου. Άρθρ.3.-1.Ως χώροι δια την εις τας σωματικάς ασκήσεις επίδοσιν των φοιτητών αμφοτέρων των φύλων του Πανεπιστημίου Θεσσαλονίκης χρησιμοποιούνται: α) το Γυμναστήριον του Πανεπιστημίου Θεσσαλονίκης και β) δωρεάν μεν πάντα τα δημόσια Γυμναστήρια, επί καταβολή δε σχετικής αποζημιώσεως εκ του Ταμείου του Πανεπιστημίου και αι εγκαταστάσεις των Αγωνιστικών Οργανώσεων. 2.Προς συντήρησιν του Γυμναστηρίου και εφοδιασμόν τούτου δια των απαραιτήτων γυμναστικών κλπ. οργάνων, καθώς επίσης και δι’ έξοδα οργανώσεως αγώνων αναγράφεται κατ’ έτος εν τω προϋπολογισμώ του Πανεπιστημίου ειδική πίστωσις τη αιτήσει του Συμβουλίου Σ.Α. του Π. Γυμναστηρίου. Άρθρ.4.-1.Το διδακτικόν προσωπικόν του Π. Γυμναστηρίου αποτελείται. α)εξ ενός Διευθυντού επί βαθμώ και μισθώ Τμηματάρχου α΄ τάξεως ή Διευθυντού β΄ τάξεως, β)εκ δύο καθηγητών της σωματικής αγωγής επί βαθμώ και μισθώ Γραμματέως α΄ τάξεως ή Εισηγητού ή Τμηματάρχου β΄ ή α΄ τάξεως, γ)εκ μιας καθηγητρίας της σωματικής αγωγής επί βαθμώ και μισθώ Γραμματέως α΄ τάξεως ή Εισηγητού ή Τμηματάρχου β΄ ή α΄ τάξεως, δ)εκ ενός ιατρού. 2.Το κατώτερον προσωπικόν του Π. Γυμναστηρίου αποτελείται. α)εξ ενός κλητήρος επί βαθμώ και μισθώ κλητήρος β΄ τάξεως. β)εξ ενός υπηρέτου επί βαθμώ και μισθώ κλητήρος β΄ τάξεως και γ)εκ μιας ή δύο καθαριστριών επί βαθμώ και μισθώ κλητήρος γ΄ τάξεως. 3.Οι κλητήρες του Π. Γυμναστηρίου εκτελούσι προς τούτοις και καθήκοντα θυρωρού και κηπουρού. Σελ. 605 Γυμναστήριο Πανεπιστημίου Θεσ/νίκης 31.Ε.υ.1 Άρθρ.5.-1.Διευθυντής του Π. Γυμναστηρίου διορίζεται   πτυχιούχος    της   σωματικής     αγωγής ο προϋπηρετήσας ευδοκίμως και επί πενταετίαν τουλάχιστον ως καθηγητής της σωματικής αγωγής εν τω Πανεπιστημιακώ Γυμναστηρίω και έχων απαραιτήτως τον βαθμόν του Τμηματάρχου α΄ ή β΄ τάξεως ή ο έχων 15ετή ευδόκιμον δημοσίαν υπηρεσίαν λειτουργού της σωματικής αγωγής, προτιμωμένου του μετεκπαιδευθέντος επί διετίαν τουλάχιστον εις ανεγνωρισμένας σχολάς σωματικής αγωγής εν τη αλλοδαπή. 2.Τον Διευθυντήν απόντα, ελλειπόντα ή κωλυόμενον αναπληροί εις εκ των καθηγητών της σωματικής αγωγής του Π. Γυμναστηρίου οριζόμενος υπό του Συμβουλίου Σωματικής Αγωγής του Π. Γυμναστηρίου. 3.Καθηγηταί και καθηγήτρια της σωματικής αγωγής του Π. Γυμναστηρίου διορίζονται πτυχιούχοι της σωματικής αγωγής, οι έχοντες τριετή ευδόκιμον δημοσίαν υπηρεσίαν λειτουργού της σωματικής αγωγής, προτιμωμένων των μετεκπαιδευθέντων επί διετίαν τουλάχιστον εις ανεγνωρισμένας σχολάς σωματικής αγωγής εν τη αλλοδαπή. 4.Ιατρός του Π. Γυμναστηρίου διορίζεται υπό της Συγκλήτου, τη προτάσει του Συμβουλίου Σ.Α. του Π. Γυμναστηρίου, δι’ ειδικής συμβάσεως, ο έχων το δικαίωμα ασκήσεως του ιατρικού επαγγέλματος εν Ελλάδι. Η διάταξις της παρ. 4 διετηρήθη εν ισχύϊ δια του Β.Δ. 7/28 Ιουλ. 1952. 5.Κλητήρ, υπηρέτης και καθαρίστριαι διορίζονται δια πράξεως του Πρυτάνεως μετά γνώμην του Συμβουλίου Σωματικής Αγωγής του Π. Γυμναστηρίου, οι κεκτημένοι τα κατά το άρθρ. 5 του από 25 Ιαν. 1929 Π.Δ/τος «περί οργανώσεως της διοικητικής κ.λ.π. υπηρεσίας του Πανεπιστημίου Θεσσαλονίκης» προσόντα, απολύονται δε καθ’ όμοιον τρόπον μετ’ απόφασιν του αυτού Συμβουλίου. Άρθρ.6.-1.Ο Διευθυντής του Π. Γυμναστηρίου διορίζεται επί βαθμώ και μισθώ Τμηματάρχου α΄ τάξεως και προάγεται μετά την συμπλήρωσιν τριετούς ευδοκίμου υπηρεσίας εις τον βαθμόν και μισθόν του Διευθυντού Β΄ τάξεως. 2.Οι καθηγηταί και η καθηγήτρια της σωματικής αγωγής του Π. Γυμναστηρίου διορίζονται επί βαθμώ και μισθώ Γραμματέως α΄ τάξεως και προάγονται μετά την συμπλήρωσιν πενταετούς ευδοκίμου υπηρεσίας εν εκάστω βαθμώ και μισθώ μέχρι του βαθμού του Τμηματάρχου α΄ τάξεως. Σελ. 606 3.Εις ας περιπτώσεις οι διοριζόμενοι εις τας θέσεις του διευθυντού του Π. Γυμναστηρίου και των καθηγητών ή της καθηγητρίας της σωματικής αγωγής αυτού, προέρχονται εκ των εν τη δημοσία υπηρεσία λειτουργών της σωματικής αγωγής και κέκτηνται ανώτερον βαθμόν διατηρούσιν αυτόν, εφ’ όσον ούτος προβλέπεται δια του άρθρ. 4 του παρόντος Κανονιστικού Δ/τος, συνυπολογίζεται δε προς τούτοις και πάσα προγενεστέρα δημοσία υπηρεσία αυτών εν τω αυτώ βαθμώ και μισθώ δια την προαγωγήν των εις τον αμέσως ανώτερον βαθμόν και μισθόν. 4.Οι ήδη υπηρετούντες εν τω Π. Γυμναστηρίω ως διδάσκαλοι της γυμναστικής ανεξαρτήτως φύλου καταλαμβάνουν τας αντιστοίχους θέσεις των καθηγητών και της καθηγητρίας της σωματικής αγωγής του Π. Γυμναστηρίου με τον ον κέκτηνται βαθμόν και μισθόν και άνευ άλλης διατυπώσεως. Άρθρ.7.-1.Το διδακτικόν προσωπικόν του Π. Γυμναστηρίου διορίζεται και προάγεται δια Δ/τος του Υπουργού Θρησκευμάτων και Εθνικής Παιδείας μετά γνώμην του Συμβουλίου Σωματικής Αγωγής του Π. Γυμναστηρίου, απολύεται δε καθ’ όμοιον τρόπον, μετ’ απόφασιν του αυτού Συμβουλίου. 2.Όριον υποχρεωτικής αποχωρήσεως εκ της υπηρεσίας του Διευθυντού, των καθηγητών και της καθηγητρίας της σωματικής αγωγής του Π.Γ. ορίζεται το εκάστοτε ισχύον και δια τους λειτουργούς της σωματικής αγωγής της δικαιοδοσίας του Υπουργείου Θρησκευμάτων και Εθνικής Παιδείας. 3.Ο Διευθυντής και οι καθηγηταί της σωματικής αγωγής αμφοτέρων των φύλων του Π. Γυμναστηρίου λαμβάνουσι προσαυξήσεις λόγω πολυετούς υπηρεσίας και σύνταξιν κατά τας δια τους ομοιοβάθμους των εκπαιδευτικούς υπαλλήλους ισχύοντα. 4.Κατά τα λοιπά εφαρμόζονται αι ισχύουσαι διατάξεις περί του κατωτέρου διδακτικού προσωπικού του Πανεπιστημίου Θεσσαλονίκης. 31.Ε.υ.1 Γυμναστήριο Πανεπιστημίου Θεσ/νίκης Άρθρ.8.-1.Η επίδοσις των φοιτητών αμφοτέρων των φύλων του Πανεπιστημίου Θεσσαλονίκης εις τας υπό του Εσωτερικού Κανονισμού του Πανεπιστημιακού Γυμναστηρίου καθοριζομένας ασκήσεις είναι υποχρεωτική, απαλλασσομένων μόνον των πασχόντων εκ παθήσεων δυναμένων να επιταθώσι δια των σωματικών ασκήσεων, ως και των υπό του Εσωτερικού Κανονισμού του Π. Γυμναστηρίου προβλεπομένων άλλων περιπτώσεων. 2.Οι έχοντες λόγους απαλλαγής εκ των σωματικών ασκήσεων παραπέμπονται υπό του Διευθυντού του Π. Γυμναστηρίου προς τον ιατρόν του Π.Γ. προς εξέτασιν επί τη βάσει δε της σχετικής γνωματεύσεως εκδίδεται υπό του Διευθυντού του Π.Γ. ενδεικτικόν απαλλαγής λόγω παθήσεως. 3.Ουδείς φοιτητής ή φοιτήτρια γίνεται δεκτός εις τμηματικάς ή πτυχιακάς εξετάσεις, εάν μη παρουσιάση ενδεικτικόν υπογεγραμμένον υπό του Διευθυντού του Π.Γ. περί συμπληρώσεως των υπό του Εσωτερικού Κανονισμού του Π.Γ διαγραφομένων ασκήσεων ή τοιούτων περί απαλλαγής εκ των σωματικών ασκήσεων. 4.Ο Εσωτερικός Κανονισμός του Π. Γυμναστηρίου συντάσσεται υπό του Συμβουλίου Σωματικής Αγωγής του Π. Γυμναστηρίου, εγκρίνεται δε απαραιτήτως υπό του Υπουργού Θρησκευμάτων και Εθνικής Παιδείας. Άρθρ.9.-Καταργούνται το από 24 Δεκ. 1929 Π.Δ/μα «περί Γυμναστηρίου του Πανεπιστημίου Θεσσαλονίκης» (Α.Φ.Ε.Κ. 455/28-12-1929) καθώς επίσης και το από 27 Απρ. 1935 Π.Δ/μα «περί τροποποιήσεως του Δ/τος περί Γυμναστηρίου του Πανεπιστημίου Θεσσαλονίκης (Α.Φ.Ε.Κ. 185/11-51935). Εις τον επί των Θρησκευμάτων και της Εθνικής Παιδείας Υπουργόν ανατίθεται η δημοσίευσις και εκτέλεσις του παρόντος. Σελ. 607 Γυμναστήριο Πανεπιστημίου Θεσ/νίκης 31.Ε.υ.1 